# data[].attributes.body
A történeti Magyarország utolsó korszaka. Azért nevezzük így, mert az 1867. évi kiegyezés értelmében a Habsburg Monarchia dualista, kétközpontú állammá, Osztrák–Magyar Monarchiává alakult át. A két állam viszonya a szigorú »paritáson«, azaz a teljes egyenjogúságon alapult: mindkét államnak volt saját népképviseleti törvényhozása és felelős kormánya. Birodalmi parlament és kormány viszont nem volt. Az egész Monarchiát érintő közös ügy volt a külpolitika és a hadsereg, ezeket közös miniszterek intézték, s a két országgyűlés által választott delegációk ellenőrizték. A két ország kereskedelmi- és vámszövetséget is kötött, amelyet tíz évenként megújítottak. Ennek értelmében a Monarchia országai közös vámterületet (»közös piacot«) alkottak, s közös volt a pénzrendszer is.

# data[].attributes.body
A dualizmus korában gyors ütemben haladt az ország modernizációja és polgárosodása. A lakosság 40 év alatt 15 millióról 21 millióra növekedett. Még ennél is gyorsabb ütemű volt a gazdaság fejlődése: az agrárkivitel növekedése, az iparosodás, a modern infrastruktúra megteremtése. Kiemelkedő teljesítménye a korszaknak a kulturális intézményhálózat és a hatékony oktatási rendszer kiépülése, a lakosság írástudásának, iskolázottságának jelentős javulása. Magyarország polgári liberális jogállam volt, de politikai jogokkal (választójog) a lakosság viszonylag szűk köre rendelkezett. A rendszer megoldatlan problémája a nemzetiségi kérdés maradt (a magyarok csak a lakosság felét alkották), amely végül is a világháborús vereség után a történelmi Magyarország és a Monarchia felbomlását eredményezte.

# data[].attributes.attachment_link.title
Társadalom a dualizmus kori Magyarországon - Gyorstalpaló

# data[].attributes.headline
Magyarország etnikai térképe a dualizmus idején

# data[].attributes.subject
Magyarország etnikai térképe a dualizmus idején

# data[].attributes.attachment_link.title
Újkor - A kiegyezéshez vezető út és a dualizmus kora Magyarországon

# data[].attributes.attachment_link.description
Történelem Újkor - A kiegyezéshez vezető út és a dualizmus kora Magyarországon